《高斋桂窟》
宋代·洪梦炎

植桂不在多，种德如种树。
前人能种后人传，自有清阴满庭户。
高枝凌云低覆阑，晴光翠色生昼寒。
人家多爱种桃李，几日春风红满地。
何如此花开独迟，蟾宫窟里秋香细。
课儿读书书满床，更将幽兴引壶觞。
半酣独卧高斋下，啼鸟数声清昼长。

作者简介：洪梦炎（公元1225年前后在世），字季思，号然斋，宋代淳安养村人。梦炎有文集二十四卷，奏录三卷，《高沙抚录》、《荆襄稿》各一卷行于世。